Daily View – (P.M.) – บล.กสิกรไทย
Daily View - (P.M.) - บล.กสิกรไทย
18 พ.ย. 2559

Tactical Move
เดินเกมกลยุทธ์บ่าย
 
สรุปภาวะตลาดเช้า
– SET Index ลดลง 6.05 จุด (-0.41%) ปิดภาคเช้าที่ 1,467.80 จุด ด้วยมูลค่าการซื้อขาย 23,788.73 ลบ.
– Most Positive Impact: HMPRO (0.20 จุด) DELTA (0.19 จุด) BAY (0.19 จุด)
– Most Negative Impact: SCC (-0.74 จุด) AOT (-0.59 จุด) PTT (-0.59 จุด)
 
แนวโน้มตลาดบ่าย
– เป็นอันชัดเจนสำหรับการประชุม FOMC ในวันที่ 13-14 ธ.ค. หากโลกไม่แตกไปซะก่อน Fed จะมีการขึ้นดอกเบี้ยขึ้นอย่างน้อย 0.25% เป็น 0.50% – 0.75% แน่นอน แต่สิ่งนี้ไม่น่าจะมีผลต่อตลาดมากนัก เนื่องจากมีการซึมซับรับข่าวมาแล้ว โดยดูได้จาก Fed Fund Futures ที่ให้ความน่าจะเป็น 96% (ตลาดมั่นใจแล้วขึ้นดอกเบี้ยชัวร์โดยสิ่งที่ตลาดจะติดตามจริงๆ และให้ความสำคัญคือ Dot Plot การคาดการณ์อัตราดอกเบี้ยของกรรรมการ รวมไปถึงการแถลงหลังการประชุมของคุณ เจเน็ต เยลเลน ซึ่งน่าจะมีการคาดการณ์ GDP เงินเฟ้อ และมุมมองเศรษฐกิจสหรัฐ ซึ่งทั้งหมดจะเป็นตัวที่ทำให้ตลาดรับรู้ว่า แนวโน้มดอกเบี้ยจะเป็นไปในลักษณะใด
– ผลประกอบการงวด 3Q59 ออกมา 2.08 แสนล้านบาทไม่ได้แย่ไปกว่าที่ตลาดคาดหมาย โดยต้องติดตามการรายงาน GDP Growth งวด 3Q59 ที่จะมีการประกาศในวันที่ 21 พ.ย. ตลาดคาดไว้ที่ 3.5% หากออกมาใกล้เคียงหรือดีกว่าตลาดคาด มองจะเป็นปัจจัยบวกที่จะช่วยบรรเทาการขายของนักลงทุนต่างประเทศได้
– ระยะสั้นยังเลือกเก็งกำไรใน MSCI and SET50 Play KCE BJC และรอเพิ่มน้ำหนักการลงทุนเมื่อดัชนีลงมาใกล้บริเวณ 1,438 จุด โดยให้เน้นไปที่การสะสมตาม Investment Theme หุ้นที่ได้ประโยชน์จากเงินบาทอ่อนค่า KCE และหุ้นที่ได้ประโยชน์จากดอกเบี้ยขาขึ้น BLA
หุ้นแนะนำ: KCE BLA BA MEGA CBG
หุ้นเก็งกำไรระยะสั้น: : –
 
Alternative Trading:
SET50 Futures: รอ Long ที่ระดับ 904 จุด เพื่อทำกำไรที่ 920 จุด